
E L Ő T E R J E S Z T É S

Balatonvilágos Község Önkormányzata Képviselő-testületének

2024. július 31-ei rendkívüli ülésére 

Tárgy: Bisztró bérleti szerződés rendkívüli felmondása
Előterjesztő: Takács Károly polgármester 

Előkészítette: Siófoki Közös Önkormányzati Hivatal Balatonvilágosi Kirendeltség

Tisztelt Képviselő-testület!
Az önkormányzat és a Catino Gastro Kft. jogelődje között 2016. augusztus 25. napján létrejött „Felújítással és üzemeltetéssel vegyes bérleti szerződés” (továbbiakban: szerződés) alapján a bérlő által elvégzett felújítási munkálatok értéke a bérleti díjba került beszámításra. A beszámítás 2023. november 15. napján lejárt, a kirendeltség 2023. november 16. napjától kezdődően bocsátotta ki a havi bérleti díjról szóló számlákat a bérlőnek. 

Időközben a Bisztró be nem jelentett zárva tartása miatt is igyekeztünk felvenni a kapcsolatot a céggel. A Bérlő ügyvezetője végül március 21. napján kereste fel önkormányzatunkat személyesen, amikor tájékoztatást adott az üzemeltetést érintő problémáiról, valamint előadta kéréseit. A kérések egy részével kapcsolatban jeleztem, hogy nem fogadható el, továbbá jeleztem azt is, hogy a képviselő-testület dönthet bármely eltérésről a szerződéstől. Tájékoztattam arról is az ügyvezetőt, hogy első lépésként a bérleti díj elmaradásait kell rendeznie. Április 8. napján végül beérkezett az ügyvezető beadványa, benne több olyan ponttal is, melyekről a szóbeli egyeztetésen is jeleztük, hogy nem tartjuk indokoltnak. Ilyen a veszélyhelyzetre történő utólagos hivatkozás, valamint az árambővítés beszámítása, mely a korábbi döntéssel ellentétes volna. A megbeszéltekkel ellentétben a bérleti díj elmaradás rendezésére nem került sor. 

Időközben a Bisztróval közös mérőkkel rendelkező ABC üzemeltetője jelezte, hogy az áramfogyasztással kapcsolatban sürgős lépésekre van szükség. A tárgyban tett megállapításaink alapján a korábbi árambővítés több kérést is felvet szabályossága tekintetében. Mindezekre tekintettel jeleztem az ügyvezető felé, hogy a beadványában foglaltak nincsenek összhangban a személyes egyeztetésen elhangzottakkal, valamint továbbra is várjuk a ki nem fizetett számlák rendezését. Ezt követően szintén az ABC üzemeltető jelezte, hogy a vízfogyasztás számlái sem kerültek megfizetésre, melynek köszönhetően a két egység vízkorlátozás alá fog kerülni. 
Összegezve: a felmondás feltételei fennállnak, mivel a szerződés 10. pontja szerint rendkívüli felmondással szüntethető meg a bérleti jogviszony, ha bérlő a 7. pont szerinti időtartamban fizetendő bérleti díjjal 2 (kettő) havi hátralékba kerül.
Kérem a képviselő-testületet az előterjesztés megvitatására, az alábbi határozati javaslat elfogadására.

Balatonvilágos, 2024. július 30.

Takács Károly

polgármester
Határozati javaslat
Balatonvilágos Község Önkormányzat Képviselő-testülete megtárgyalta a „Bisztró bérleti szerződés rendkívüli  felmondása” tárgyú előterjesztést, és az alábbi döntést hozza:
Balatonvilágos Község Önkormányzat Képviselő-testülete a 2016. augusztus 25. napján létrejött, 2019. február 20. napján módosított, Balatonvilágos Község Önkormányzata, mint bérbeadó és a Catino Gastro Kft., mint bérlő között fennálló „Felújítással és üzemeltetéssel vegyes bérleti szerződés” (továbbiakban: Szerződés) 10. pontja – bérlő a bérleti díjjal több, mint kéthavi hátralékba került – alapján rendkívüli felmondással megszünteti a Szerződést, mivel a bérlő a bérleti díjjal nyolc és félhavi hátralékba került, melynek összege mindösszesen 1235964,- Ft és az alábbi tételekből áll:

	Számla / Utalványrendelet száma
	Kelte
	Esedékes
	Összege
	Fizetési felszólítás kelte
	Átvétel dátuma

	 
	 
	 
	 
	 
	 

	KS-734048S-2023/305
	2023.12.04
	2023.12.19
	63 500
	2024.03.21
	2024.03.21

	KS-734048S-2023/321
	2023.12.07
	2023.12.22
	127 000
	2024.03.21
	2024.03.21

	KS-734048S-2024/24
	2024.01.31
	2024.02.10
	149 352
	2024.03.21
	2024.03.21

	KS-734048S-2024/49
	2024.03.04
	2024.03.14
	149 352
	2024.03.21
	2024.03.21

	KS-734048S-2024/50
	2024.03.04
	2024.03.15
	149 352
	2024.03.21
	2024.03.21

	KS-734048S-2024/80
	2024.04.09
	2024.04.19
	149 352
	2024.06.20
	2024.07.01

	KS-734048S-2024/113
	2024.05.03
	2024.05.15
	149 352
	2024.06.20
	2024.07.01

	KS-734048S-2024/126
	2024.06.03
	2024.06.15
	149 352
	2024.06.20
	2024.07.01

	KS-734048S-2024/166
	2024.07.08
	2024.07.23
	149 352
	 
	 


A képviselő-testület felhatalmazza a polgármestert a döntés közlésére, valamint a további szükséges intézkedések megtételére a határozat-kivonat bérlő általi átvételét követő három munkanapon belül, különös tekintettel a hátralék behajtás megindítására, kezdeményezésére, az épület birtokbavételére, és a közüzemi mérőórák rendezésére.
Felelős: Takács Károly polgármester

Határidő: a határozat közlésére: haladéktalanul
2

